b'\n_START_ARTICLE_\nAndrych\xc3\xb3w\n_START_SECTION_\nNume \xc8\x99i a\xc8\x99ezare\n_START_PARAGRAPH_\nAndrych\xc3\xb3w este un centru turistic \xc3\xaen mun\xc8\x9bii Beskid. Atrac\xc8\x9biile turistice includ ora\xc8\x99ul vechi cu un parc istoric, biserica \xc3\xaen stil baroc, un conac din secolul al XVIII-lea \xc8\x99i un cimitir evreiesc._NEWLINE_Andrych\xc3\xb3w are o infrastructur\xc4\x83 pentru turi\xc8\x99ti bine dezvoltat\xc4\x83: locuri de cazare, parcuri tematice, infrastructur\xc4\x83 pentru odihn\xc4\x83 activ\xc4\x83 \xc8\x99i muzee locale. Ora\xc8\x99ul se afl\xc4\x83 la intersec\xc8\x9bia dintre Drumul Na\xc8\x9bional nr. 52 (Cracovia - Bielsko-Biala), \xc8\x99i drumul local nr. 781. Mai mult, Andrych\xc3\xb3w are o sta\xc8\x9bie de cale ferat\xc4\x83 de-a lungul liniei nr. 117 (Bielsko-Biala - Kalwaria Zebrzydowska Lanckorona). Tranzitul \xc3\xaen mas\xc4\x83 este asigurat\xc4\x83 de autobuze ale Autorit\xc4\x83\xc8\x9bii intercomunale de tranzit (Miadzygminny Zaklad Komunikacyjny) Andrych\xc3\xb3w - Kety - Porabka, care are 18  linii, inclusiv 6 \xc3\xaen Andrych\xc3\xb3w._NEWLINE_A\xc8\x99ezarea dateaz\xc4\x83 din secolul al XIII-lea. Prima men\xc8\x9bionare a a localit\xc4\x83\xc8\x9bii dateaz\xc4\x83 din 1344 \xc3\xaen Obolul Sf\xc3\xa2ntului Petru (contribu\xc8\x9bie voluntar\xc4\x83 pentru sus\xc8\x9binerea Papei de la Roma), \xc8\x99i a fost numit Henrych\xc3\xb3w (Eclezia Henrichov)._NEWLINE_Alte nume folosite pentru Andrych\xc3\xb3w \xc3\xaen trecut sunt Indrzychow, \xc8\x99i Gendrzychow. \xc3\x8en timpul ocupa\xc8\x9biei germane a Poloniei, ora\xc8\x99ul a fost redenumit Andrichau. Istoricii sus\xc8\x9bin c\xc4\x83 numele ora\xc8\x99ului vine de la un polonez numit Jedrzej (Andrzej).\n_START_SECTION_\nIstorie\n_START_PARAGRAPH_\nAndrych\xc3\xb3w a fost men\xc8\x9bionat pentru prima dat\xc4\x83 \xc3\xaen \xc3\xaenregistr\xc4\x83rile Obolului Sf\xc3\xa2ntului Petru \xc3\xaen 1344 ca un mic sat din Ducatul Zator, \xc3\xaens\xc4\x83 o biseric\xc4\x83 existent\xc4\x83 a fost deja men\xc8\x9bionat\xc4\x83 \xc3\xaen 1325. \xc3\x8en 1345 Andrych\xc3\xb3w avea o popula\xc8\x9bie de 105 \xc8\x99i cu o suprafa\xc8\x9b\xc4\x83 de 27\xc2\xa0km\xc2\xb2._NEWLINE_Cel mai probabil, primii locuitori au fost coloni\xc8\x99ti din Klatovy din sudul Boemiei. Jan Dlugosz \xc3\xaen lucrarea sa Liber beneficiorum nume\xc8\x99te Gendrychow, scriind c\xc4\x83 a fost un mic sat din Silezia, Ducatul  Zator. \xc3\x8en cc. 1440 Castelul Zator a fost capturat de trupele poloneze, \xc8\x99i \xc3\xaen cele din urm\xc4\x83, Ducatul Zator, \xc3\xaempreun\xc4\x83 cu Ducatul O\xc5\x9bwi\xc4\x99cim la 20 februarie 1564 au fost incluse \xc3\xaen Regatul Poloniei, ca jude\xc8\x9bul Silezia de Voievodatul Cracovia, Polonia Mic\xc4\x83._NEWLINE_\xc3\x8en timpul domniei lui Sigismund August, Andrych\xc3\xb3w era centru administrativ al zonei. Satul a apar\xc8\x9binut familiei Schilling, care a sprijinit Reforma protestant\xc4\x83. \xc3\x8en 1655, \xc3\xaen timpul invazia suedeze a Poloniei, Andrych\xc3\xb3w a fost ars de armata suedez\xc4\x83 care se \xc3\xaendreptau spre \xc5\xbbywiec. Prima \xc3\xaencercare de a acorda drepturi de ora\xc8\x99 pentru ora\xc8\x99ul Andrych\xc3\xb3w a avut loc \xc3\xaen 1704, dar nu a reu\xc8\x99it. Trei ani mai t\xc3\xa2rziu, satul a fost din nou ars din temelii de suedezi, \xc3\xaen Marele R\xc4\x83zboi al Nordului. Dup\xc4\x83 distrugere, proprietarul localit\xc4\x83\xc8\x9bii Andrych\xc3\xb3w a invitat \xc3\xaen localitate \xc8\x9bes\xc4\x83tori din Silezia, Belgia \xc8\x99i Saxonia, \xc8\x99i, ca rezultat, Andrych\xc3\xb3w a devenit un important centru de \xc8\x9besut. \xc3\x8en cele din urm\xc4\x83, de la regele Stanis\xc5\x82aw August Poniatowski \xc3\xaen 1767 a primit drepturi de ora\xc8\x99._NEWLINE_\xc3\x8en vara anului 1772 (a se vedea parti\xc8\x9biile Poloniei), Andrych\xc3\xb3w a fost ocupat de trupele austriece. Noile autorit\xc4\x83\xc8\x9bi au schimbat numele localit\xc4\x83\xc8\x9bii \xc3\xaen Andrichau, \xc8\x99i p\xc3\xa2n\xc4\x83 \xc3\xaen luna noiembrie 1918 a r\xc4\x83mas \xc3\xaen provincia austriac\xc4\x83 Gali\xc8\x9bia._NEWLINE_O vreme existau at\xc3\xa2t \xe2\x80\x8b\xe2\x80\x8bsatul, c\xc3\xa2t \xc8\x99i ora\xc8\x99ul Andrych\xc3\xb3w._NEWLINE_\xc3\x8en 1778 satul avea popula\xc8\x9bia de 598 locuitori, iar ora\xc8\x99ul - 2475. \xc3\x8en 1791, \xc3\xaen ora\xc8\x99 a fost deschis\xc4\x83 prima \xc8\x99coal\xc4\x83. \xc3\x8en mijlocul anilor 1800, revolu\xc8\x9bia industrial\xc4\x83 a ajuns \xc8\x99i la Andrych\xc3\xb3w, \xc3\xaempreun\xc4\x83 cu un aflux de coloni\xc8\x99ti evrei, pentru care \xc3\xaen 1884 a fost construit\xc4\x83 o sinagog\xc4\x83._NEWLINE_La 27 iunie 1868, ora\xc8\x99ul \xc8\x99i satul au fuzionat, iar doi ani mai t\xc3\xa2rziu, Andrych\xc3\xb3w a fost conectat\xc4\x83 la re\xc8\x9beaua de cale ferat\xc4\x83. La 20 iunie 1893, o mare parte a ora\xc8\x99ului a ars \xc3\xaentr-un incendiu._NEWLINE_\xc3\x8en A Doua Republic\xc4\x83 Polonez\xc4\x83 Andrych\xc3\xb3w a apar\xc8\x9binut Voievodatului Cracovia. \xc3\x8en 1926 ora\xc8\x99ul a fost electrificat, iar \xc3\xaen 1934-1939, o serie de proiecte de lucr\xc4\x83ri publice au fost efectuate, inclusiv un sistem de canalizare, sistem rutier \xc3\xaembun\xc4\x83t\xc4\x83\xc8\x9bit, o piscin\xc4\x83 \xc8\x99i un stadion municipal. Prima benzin\xc4\x83rie a fost deschis\xc4\x83 \xc3\xaen 1929, iar din 1926, ora\xc8\x99ul a avut conexiuni de autobuz regulate cu Cracovia \xc8\x99i Bielsko-Biala._NEWLINE_La 4 septembrie 1939, Andrych\xc3\xb3w a fost capturat de c\xc4\x83tre trupele Wehrmacht-ului. Ora\xc8\x99ul a fost \xc3\xaencorporat direct \xc3\xaen al Treilea Reich, iar la 24 noiembrie 1939, germanii au ars sinagoga local\xc4\x83. \xc3\x8en timpul Holocaustului, majoritatea evreilor locali au pierit \xc3\xaen Auschwitz._NEWLINE_\xc3\x8en 26 ianuarie 1945 germanii s-au retras spre vest, \xc8\x99i  Andrych\xc3\xb3w a fost ocupat de c\xc4\x83tre Armata Ro\xc8\x99ie a doua zi. \xc3\x8en Republica Popular\xc4\x83 Polonia, Andrych\xc3\xb3w a fost un important centru al industriei textile, cu o fabric\xc4\x83 mare de bumbac (Zaklady Przemyslu Bawelnianego). O alt\xc4\x83 fabric\xc4\x83  important\xc4\x83 a fost Fabrica de Ma\xc8\x99ini Andrych\xc3\xb3w (Andrychowska Fabryka Maszyn), bazat\xc4\x83 pe fabrica german\xc4\x83 Areo-Stall Werke_NEWLINE_din r\xc4\x83zboi.'